ഫിലിപ്പീൻ എജ്യൂക്കേഷണൽ തിയറ്റർ അസോസിയേഷൻ

ഫിലിപ്പൈൻസിലെ നാടക കലാകാരന്മാരു‌‌ടെയും വിദ്യാഭ്യാസ പ്രവർത്തകരു‌ടെയും കൂട്ടായ്മയാണ് ഫിലിപ്പീൻ എജ്യൂക്കേഷണൽ തിയറ്റർ അസോസിയേഷൻ(PETA)യുനെസ്കോയുടെ  ഫിലിപ്പൈൻസിലെ അന്തർദേശീയ നാടക ഇൻസ്റ്റിറ്റ്യൂട്ടുകൂടിയാണിത്. ലാഭേച്ഛയില്ലാതെ പ്രവർത്തിക്കുന്ന സർക്കാരിതര - സന്നദ്ധ സ്ഥാപനമാണ്.2017 ൽ മാഗ്സസെ പുരസ്കാരം ലഭിച്ചു. 

 ചരിത്രം 
ഏപ്രിൽ 7, 1967, നാണ് സെസിൽ ഗുദോത് അൽവാരിസ്  പെറ്റ ആരംഭിക്കുന്നത്. 1971 ൽ യുനെസ്കോയുടെ  ഫിലിപ്പൈൻസിലെ അന്തർദേശീയ നാടക ഇൻസ്റ്റിറ്റ്യൂട്ടായി. സാമൂഹിക മാറ്റത്തിനായി നിരവധി ഇടപെടലുകൾ നടത്തി. നിരവധി അന്തർദേശീയ നാടകോത്സവങ്ങൾ നടത്തി. 

പ്രസിഡന്റ് ഫെർഡിനാൻഡ് മർക്കോസിന്റെ സ്വേച്ഛാധിപത്യഭരണകാലത്തു പ്രതിഷേധ നാടകങ്ങൾ നടത്തുകയും ലൈംഗികത, എച്ച്ഐവി തുടങ്ങിയ വിഷയങ്ങൾ ആസ്പദമാക്കി കലാപ്രവർത്തനം നടത്തുകയും ചെയ്തു. 1972 ൽ സെസിൽ ഗുദോത് അൽവാരിസ് ഒളിവിൽ പോകേണ്ടി വന്നെങ്കിലും നാടക പ്രവർത്തനത്തിന് തടസമുണ്ടായില്ല.  മുന്നൂറിലധികം നാടകങ്ങൾ അവതരിപ്പിച്ചിട്ടുണ്ട്.

നാടകരംഗത്തെ സംഭാവനകൾക്കു 2017 ൽ മാഗ്സസെ പുരസ്കാരം ലഭിച്ചു.

References

വർഗ്ഗം:മാഗ്സസെ പുരസ്കാരം ലഭിച്ച സംഘടനകൾ
വർഗ്ഗം:ലാഭേച്ഛയില്ലാതെ പ്രവർത്തിക്കുന്ന സംഘടനകൾ